3. ΒΑΣΙΛΙΚΟΝ ΔΙΑΤΑΓΜΑ της 9/15 Νοεμ. 1951 Περί συνθέσεως και λειτουργίας του Γνωμοδοτικού Συμβουλίου Τιμών. Έχοντες υπ’όψει το άρθρ.8 του υπ’ αριθ. 1879/51 Νόμου «περί ελέγχου τιμών Οργανώσεως και Επεκτάσεως των γενικών δια δελτίου διανομών» μετά σύμφωνον γνώμην του Κυβερνητικού Συμβουλίου Ελέγχου τιμών ληφθείσαν εν τη υπ’ αριθ. 683/1951 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού και Εμπορίου Υπουργών, απεφασίσαμεν και διατάσσομεν: Άρθρ.1.-Η σύνθεσις του κατά την πρώτην παράγραφον του άρθρ.8 του Ν. 1879/1951 συσταθέντος παρά τω Υπουργείω Εμπορίου γνωμοδοτικού Συμβουλίου τιμών καθορίζεται ως εξής: 1.Υπουργός Εμπορίου ως Πρόεδρος. 2-7.Έξ (6) εκπρόσωποι της Πανελληνίου Συνομοσπονδίας Ενώσεως Γεωργικών Συνεταιρισμών. 8.Εις (1) εκπρόσωπος των Εμπορικών και Βιομηχανικών Επιμελητηρίων Αθηνών και Πειραιώς. 9.Εις (1) εκπρόσωπος των Εμπορικών και Βιομηχανικών Επιμελητηρίων Θεσσαλονίκης, Πατρών και Βόλου. 10.Εις (1) εκπρόσωπος των Επαγγελματικών Επιμελητηρίων Αθηνών, Πειραιώς και Θεσσαλονίκης. 11.Εις (1) εκπρόσωπος των Βιοτεχνικών Επιμελητηρίων Αθηνών, Πειραιώς και Θεσσαλονίκης. 12.Εις (1) εκπρόσωπος των Εμπορικών Συλλόγων Αθηνών και Πειραιώς. 13.Εις (1) εκπρόσωπος του Συνδέσμου Ελλήνων Βιομηχάνων και 14-19.Έξ (6) εκπρόσωποι της Γενικής Συνομοσπονδίας Εργατών Ελλάδος ως μέλη. Τα υπ’ αριθ. 2-7 και 14-19 μέλη και ισάριθμοι αναπληρωταί αυτών ορίζονται υπό των Διοικήσεων των οικείων Οργανώσεων. Τα υπ’ αριθ. 8-13 μέλη και ισάριθμοι αναπληρωταί αυτών ορίζονται από κοινού υπό των Προέδρων των οικείων Οργανώσεων, εις περίπτωσιν δε διαφωνίας των αποφαίνεται οριστικώς ο Υπουργός Εμπορίου. Χρέη Γραμματέως του Συμβουλίου ανατίθενται δι’ αποφάσεως του Υπουργού Εμπορίου εις Εισηγητήν του Υπουργείου τούτου. Το κατά το προηγούμενον άρθρον Συμβούλιον ευρίσκεται εν απαρτία παρόντων, του Προέδρου και εννέα (9) τουλάχιστον μελών αυτού, αποφασίζει δε κατά πλειοψηφίαν, εν ισοψηφία νικώσης της ψήφου του Προέδρου. Επί τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. Σελ. 39 Κυβερνητικό Συμβούλιο Ελέγχου Τιμών 5.Α.β.3 5.Α.β.3 Κυβερνητικό Συμβούλιο Ελέγχου Τιμών 